《户曹席上赠王进士宗沐》
明代·皇甫汸

少年献策承明后，遂见乘轺出汉关。司马新为巴蜀使，买臣初向会稽还。

江边路转通吴苑，天外霞标指越山。不是绛纱门下客，何由琼树一相攀。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。